Hot Space

Hot Space je desiaty štúdiový album britskej rockovej skupiny Queen. Vydaný bol v máji roku 1982.

Album bol nahrávaný v štúdiách v Montreux a Mníchove. Bolo to v turbulentnom období názorovej krízy medzi Rogerom Taylorom, Brianom Mayom a vplyvom manažéra Paula Prentera na Freddie Mercuryho a ich prístup k produkcii a zvuku nových nahrávok kapely.O'Casey, Matt, dir. (2011) Queen – Days of Our Lives. Part 2. BBC. Queen Productions Ltd. Retrieved 31 May 2011 Kompozične bol veľkým posunom oproti ich predošlej práci. Žánrovo čerpá viacero prvkov diska, pop music, R&B a tanečnej hudby. Štýlový posun bol povzbudený úspechom v štýle funky ladeného singla z predošlého albumu, „Another One Bites the Dust“.Queen – Hot Space  Stylus Magazine. Retrieved 31 May 2011 Toto žánrové zameranie sa stretlo s negatívnym ohlasom časti fanúšikov, ktorí boli stúpencami rockového štýlu, aký mala skupina Queen na predošlých albumoch. Stephen Erlewine z Allmusic hovoril, že keď kapela Queen vyhlasovala, že nepoužije syntetizátory, tento album znamenal prudký obrat, tým že celá jeho prvá strana bola v tanečnom New Wave štýle, roboticky poháňaná automatickým bubeníkom, kolorovanými syntetizátormi a gitara Briana Maya do hudby vstupuje iba príležitostne. Alex Petridis z The Guardian dal albumu dve hviezdy so slovami, že „je to queenovsky ovplyvnené melodramatické, extravagantne aranžované a nenapodobiteľné... teda aspoň bolo. Bolo to zmutované v štýle diska, lebo to bolo v roku 1982.“ Michael Jackson, ktorý sa v tom čase s kapelou Queen priatelil označil album Hot Space ako dielo, ktoré bolo ovplyvnené jeho albumom Thriller.Queen: The Ultimate Illustrated History of the Crown Kings of Rock p.170. Retrieved 9 June 2011  

Významnou nahrávkou albumu Hot Space je nahrávka „Under Pressure“, ktorá je výsledkom spolupráce kapely Queen a Davida Bowieho. Bola vydaná ako singel ešte v roku 1981 a stal sa druhým, ktorý sa v histórii skupiny dostal na vrchol rebríčkov Spojeného kráľovstva.Chart Stats – Queen And David Bowie Retrieved 9 June 2011 Skladba bola výsledkom improvizovanej jam session v štúdiu v Montreux.Lowry, Max (13 July 2008) The ones that got away The Guardian. Retrieved 3 August 2011 Réžiu nahrávania mal Mercury, no textové linky si komponoval sám každý zo spevákov. refrén piesne je založený na nevydanom deme skladby „Feel Like“. Konečné autorstvo skladby je priradené všetkým piatim účinkujúcim.

Skladba „Life Is Real“ je venovaná Johnovi Lennonovi. Bolo to potom ako sa Mercury dozvedel o tom, že bol v decembri roku 1980 na Lennona spáchaný atentát. Reakciou bolo, že na turné na jeho počesť hrávala skupina Queen na koncertoch skladbu „Imagine“.YouTube: Queen - imagine ( Live In 1980 ) - (Video) Podobne ako v Lennonovej piesni má aj v „Life Is Real“ aranžmány založené na hre klavíra a melancholickom speve. Pieseň „Life Is Real“ patrí k mála kompozíciám skupiny Queen, ktoré vznikli tak, že bol najprv text a až potom sa k nemu komponovala hudba. 

Skladba „Las Palabras de Amor“, ktorú skomponoval Brian May, bola inšpirovaná potrebou osloviť narastajúci počet španielsky hovoriacich fanúšikov. Bolo to potom, ako sa kapela so svojimi turné dostávala na juhoamerický kontinent. 

V júli roku 2004 dal album Hot Space časopis Q do prvej pätnástky rockových albumov, ktoré spôsobili úpadok v histórii rocku."15 Albums Where Great Rock Acts Lost the Plot" . Q magazine. July 2004. Archived at rocklistmusic.co.uk Odhadovaný predaj albumu sa pohybuje v súčasnosti na počte päť miliónov nosičov.

 Zoznam skladieb 
Prvá strana
 „Staying Power“ (Freddie Mercury) - 4:10
 „Dancer“ (Brian May) - 3:46
 „Back Chat“ (John Deacon) - 4:31
 „Body Language“ (Mercury) - 4:29
 „Action This Day“ (Roger Taylor) - 3:33
Druhá strana
 „Put Out the Fire“ (May) - 3:15
 „Life Is Real (Song for Lennon)“ (Mercury) - 3:39
 „Calling All Girls“ (Taylor) - 3:53
 „Las Palabras de Amor (The Words of Love)“ (May) - 4:26
 „Cool Cat“ (Deacon, Mercury) - 3:26
 „Under Pressure (spolu s Davidom Bowiem)“ (David Bowie, Deacon, May, Mercury, Taylor) - 4:02
Bonus reedície 1991 Hollywood Records CD
 „Body Language“ (1991 bonusový remix so Susan Rogersovou) - 4:44
Bonus EP reedície 2011
 „Staying Power“ (koncert Milton Keynes, jún 1982) - 3:57
 „Soul Brother“ (B-side)) - 3:36
 „Back Chat“ (singlový remix)) - 4:12
 „Action This Day“ (koncert Tokyo, november 1982) - 6:25
 „Calling All Girls“ (koncert Tokyo, november 1982) - 4:45
Bonus reedície 2011 - videá z iTunes
 „Las Palabras de Amor“ (Top of the Pops, 1982) 
 „Under Pressure“ (Rah Mix, 1999)  
 „Action This Day“ (koncert Milton Keynes, June 1982)

 Nahrávanie albumu 
Freddie Mercury – spev a vokály, klavír, syntetizátor, synth bass v skladbe „Staying Power“, Hammond organ v skladbe „Under Pressure“
Brian May – sólová gitara a rytmická gitara, klávesy v skladbe „Las Palabras de Amor“, vokály, synth bass v skladbe „Dancer“, sólový spev (falzety v skladbe „Put Out the Fire“ hlavná harmónia v skladbe „Las Palabras de Amor“)
Roger Taylor – bicie nástroje, bicí automat v skladbe „Body Language“, programovanie v skladbe „Action This Day“, vokály, sólový spev v skladbe „Action This Day“, klávesy a gitara v skladbe „Calling All Girls“
John Deacon – basová gitara, gitara v skladbe „Staying Power“, klávesy v skladbách „Back Chat“ a „Cool Cat“ a gitara v skladbách „Back Chat“ a „Cool Cat“, bicie a programovanie v skladbe „Cool Cat“

 Spolupráca pri nahrávaní 
David Bowie – duet, perkusie a klávesy v skladbe „Under Pressure“
Arif Mardin – "hot and spacey" aranžmány a produkcia lesného rohu v skladbe „Staying Power“
Reinhold Mack – produkcia, programovanie klávesov v skladbe „Action This Day“

 Referencie 

Kategória:Hudobné albumy z 1982
Kategória:Albumy Queen